A nacra ye o revestimento interior de ciertas clascas de molusco, composau de cristals d'aragonito y de conquiolina, con reflexos iridescents. Ye un producto que lo han mirato muito pa decoración, marquetería y a confección de choyas u de botons, dica o punto que ciertos moluscos como os Haliotis han desapareixito localment. Ciertas especies son criatas pa a perla. A nacra resiste millor os acidos que a resta d'a clasca d'o molusco y se reconstruye cuan se fan danyos u foratos en a clasca de l'animal encara en vida.

Cuan un elemento estranio irritant entra a clasca d'estos moluscos, secretan egualment nacra napa dencima de napa pa protecher-se'n, formando una perla u unas cuantas.

A lo contrario que en atras napas d'a clasca, a nacra ye sintetizata por o molusco en tota a suya vida.

A nacra fa part d'as piedras semipreciosas. En aragonés medieval nacra se deciba en puestos como Zaragoza a tanto a la substancia brillant como a cualsiquier cosa con a suya color (fil de trocetes de nacra, Iacca de nacra). Os mangos d'os cuitiellos sastaguins se feban dica meyatos d'o sieglo XX con nacra d'o bivalvo fluvial Margaritifera auricularia.
Nacra